張幾仲被召還朝其幕府趙承之送行至漳水用杜子美詩爲韻作詩十篇既還孫志康亦取其韻追送過方官並門因幾仲之來遂得諸公相遇今幕府例罷不能無離索之意故亦用此韻見意  其四
作者：蘇過
朝代：宋

paragraphs: 我生良多難，已安懸磬室。
端來強斂板，詭詞學造膝。
枯荄那復春，羸兵敢借一。
振履獨商歌，知音賴師乙。